Document ID: 32004D0039

Komission päätös,
tehty 23 päivänä joulukuuta 2003,
Keniasta peräisin olevien kalastustuotteiden tuontia koskevista erityisedellytyksistä ja päätöksen 2000/759/EY kumoamisesta
(tiedoksiannettu numerolla K(2003) 5027)
(ETA:n kannalta merkityksellinen teksti)
(2004/39/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen 11 artiklan,
sekä katsoo seuraavaa:
(1) Keniassa on tehty komission puolesta yhteisöön vietävien kalastustuotteiden tuotanto-, varastointi- ja lähetysolosuhteita koskeva tarkastus.
(2) Kalastustuotteiden terveystarkastusta ja -valvontaa koskevia Kenian lainsäädännön vaatimuksia voidaan pitää direktiivissä 91/493/ETY vahvistettuja vaatimuksia vastaavina.
(3) Erityisesti "Fisheries Department (FD)" kykenee tehokkaasti tarkastamaan, että voimassa olevaa lainsäädäntöä sovelletaan.
(4) FD on antanut virallisesti takeet direktiivin 91/492/ETY liitteessä olevassa V luvussa vahvistettujen, kalastustuotteiden terveystarkastusta ja -valvontaa koskevien vaatimusten noudattamisesta sekä mainitun direktiivin säännöksiä vastaavien hygieniavaatimusten noudattamisesta.
(5) On aiheellista vahvistaa direktiivin 91/493/ETY mukaisesti yksityiskohtaiset säännöt Keniasta yhteisöön tuotaville kalastustuotteille.
(6) On myös tarpeen laatia luettelo hyväksytyistä laitoksista, tehdasaluksista tai kylmävarastoista sekä pakastusaluksista, jotka on varustettu tietyillä aluksilla käsiteltyjä kalastustuotteita koskevien hygieniasääntöjen vähimmäisvaatimuksista direktiivin 91/493/ETY 3 artiklan 1 kohdan a alakohdan i alakohdan mukaisesti 16 päivänä kesäkuuta 1992 annetun neuvoston direktiivin 92/48/ETY(2) vaatimusten mukaisesti. Kyseiset luettelot on laadittava FD:n komissiolle toimittaman ilmoituksen perusteella.
(7) Eräitä Keniasta ja Tansaniasta tuotavia tai peräisin olevia kalastustuotteita koskevista suojatoimenpiteistä tehdyn päätöksen 1999/253/EY kumoamisesta ja Keniasta peräisin olevien tai sieltä tuotavien kalastustuotteiden terveystodistuksen muuttamisesta 1 päivänä joulukuuta 2000 tehdyssä komission päätöksessä 2000/759/EY(3) säädetään Keniasta tuotavien kalastustuotteiden mukana oleviin terveystodistuksiin lisättävästä erityismaininnasta. Koska tässä päätöksessä säädetään uudesta terveystodistuksen mallista, on aiheellista kumota päätös 2000/759/EY.
(8) Tarvittavan siirtymäajan varmistamiseksi on aiheellista, että tätä päätöstä ryhdytään soveltamaan 45 päivän kuluttua sen julkaisemisesta.
(9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
"Fisheries Department (FD)" on Kenian toimivaltainen viranomainen, joka tarkastaa ja todistaa, että kalastustuotteet täyttävät direktiivin 91/493/ETY vaatimukset.
2 artikla
Keniasta yhteisöön tuotavien kalastustuotteiden on täytettävä 3, 4 ja 5 artiklassa säädetyt vaatimukset.
3 artikla
1. Jokaiseen lähetykseen on kuuluttava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli on liitteessä I.
2. Terveystodistus on laadittava vähintään yhdellä sen jäsenvaltion virallisista kielistä, jossa valvonta tapahtuu.
3. Terveystodistuksessa on oltava FD:n edustajan nimi, virka-asema ja allekirjoitus sekä sen virallinen leima, ja ne on merkittävä todistukseen tehtyjen hyväksymismerkintöjen väristä poikkeavalla värillä.
4 artikla
Kalastustuotteiden on oltava lähtöisin liitteessä II olevassa luettelossa mainitusta hyväksytystä laitoksesta, tehdasaluksesta, kylmävarastosta tai pakastusaluksesta.
5 artikla
Jokaiseen pakkaukseen on merkittävä lähtemättömästi ilmaisu "KENIA" ja alkuperälaitoksen, -tehdasaluksen, -kylmävaraston tai -pakastusaluksen hyväksyntä- tai rekisterinumero; näitä merkintöjä ei kuitenkaan tarvitse tehdä säilykkeiden valmistukseen tarkoitettujen jäädytettyjen irtotavarana olevien kalastustuotteiden pakkauksiin.
6 artikla
Kumotaan päätös 2000/759/EY.
7 artikla
Tätä päätöstä sovelletaan 28 päivästä helmikuuta 2004.
8 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä joulukuuta 2003.

Labels: 0
13
3
6
18